Η έκταση που πήρε η πρόσφατη δολοφονική επίθεση στον Ασφάκ Μαχμούντ, επανέφερε στο προσκήνιο όσα συμβαίνουν στον Ασπρόπυργο. Εκεί που οι μετανάστες-εργάτες γης ζουν τα τελευταία χρόνια υπό το καθεστώς του φόβου και της τρομοκρατίας.

ADVERTISING

Οι καταγγελίες για περισσότερες από 60 επιθέσεις στα χωράφια, σε στάσεις λεωφορείων, ακόμα και μέσα στα σπίτια των εργατών τον τελευταίο χρόνο, οι φωτογραφίες με σπασμένα κεφάλια, χέρια και βουλωμένα μάτια, απασχολούν κατά καιρούς την επικαιρότητα, λίγες ημέρες αργότερα όμως, ξεχνιούνται. Μαζί τους ξεχνιούνται και οι άνθρωποι που ζουν και δουλεύουν στην Ελλάδα, άλλοι περισσότερα και άλλοι λιγότερα χρόνια και πλέον φοβούνται να κυκλοφορήσουν.

Εκτακτη συνέντευξη τύπου που δόθηκε σήμερα το μεσημέρι απο τον Ασφάκ Μαχμούτ, θύμα ρατσιστικής επίθεσης, στην Γκόρυτσα Ασπροπύργου. Δευτέρα 9 Οκτώβρη 2017. (EUROKINISSI / ΤΑΤΙΑΝΑ ΜΠΟΛΑΡΗ) EUROKINISSI

Οι συνεχόμενες επιθέσεις έχουν φτάσει και στα γραφεία της εισαγγελέως του Αρείου Πάγου, Ξένη Δημητρίου, υπό την μορφή μηνυτήριας αναφοράς την οποία κατέθεσαν πριν από μερικούς μήνες η πρόεδρος της Ελληνικής Ένωσης για τα Δικαιώματα του Ανθρώπου, δικηγόρος Κλειώ Παπαπαντολέων, ο πρόεδρος της Πακιστανικής Κοινότητας Ελλάδας, Τζαβέντ Ασλάμ, ο δημοτικός σύμβουλος Αθήνας και συντονιστής της ΚΕΕΡΦΑ, Πέτρος Κωνσταντίνου, η πολιτική επιστήμονας, Ελένη Τάκου και το μέλος του Συμβουλίου Ένταξης Μεταναστών του Δήμου Αθηναίων, Χρήστος Ηλιάδης.

Εκτακτη συνέντευξη τύπου που δόθηκε σήμερα το μεσημέρι απο τον Ασφάκ Μαχμούτ, θύμα ρατσιστικής επίθεσης, στην Γκόρυτσα Ασπροπύργου. Δευτέρα 9 Οκτώβρη 2017. (EUROKINISSI / ΤΑΤΙΑΝΑ ΜΠΟΛΑΡΗ) EUROKINISSI

Μετά τον τελευταίο ξυλοδαρμό, στις 7 Οκτωβρίου, συνελήφθησαν τρια άτομα. Πρόκειται για δύο αδέρφια ηλικίας 18 και 15 ετών, αλλά και για έναν ακόμη 19χρονο με την κατηγορία της συμμετοχής σε επιθέσεις κατά των μεταναστών. Ο 18χρονος, κατηγορείται για συμμετοχή και στην ομάδα που είχε επιτεθεί σε Πακιστανό εργάτη μέσα στο σπίτι του με σιδερογροθιές.

Μιλώντας στο News 24/7 ο Παναγιώτης Παππούς, ιδιοκτήτης κτημάτων στον Ασπρόπυργο, κάνει λόγο για οργανωμένες φασιστικές συμμορίες που στήνουν καρτέρια στους Πακιστανούς. Ο Ασφάκ Μαχμούντ περιγράφει πώς του επιτέθηκαν με σιδερογροθιές και μαχαίρι την ώρα που δούλευε, ενώ ο Αμπντούλ Λατίφ διηγείται πώς ξυλοκοπήθηκε άγρια με σιδερογροθιές μέσα στο σπίτι του, αλλά και πώς προσπάθησαν να τον κάψουν ζωντανό ενώ κοιμόταν.

Δείτε το ρεπορτάζ: